SINTRA spol. s.r.o.

       

V ý r o č n á   s p r á v a

za rok    2025

Marec 2026

	Obsah

1.	Základné informácie o spoločnosti
 
			Údaje o spoločnosti
			Vedenie spoločnosti
			Udalosti po súvahovom dni

2.	Vývoj spoločnosti

			História
			Súčasnosť
			Budúcnosť
			Postavenie na trhu

3.	Finančné výsledky

1.	Základné informácie o spoločnosti

		Údaje o spoločnosti

Obchodné meno :              SINTRA spol. s r. o.
Právna forma:		       spoločnosť s ručením obmedzením
Sídlo:		                   Pluhová 2, 831 03 Bratislava
Identifikačné číslo:	       00685232
Registrácia:	                   Zapísaná v Obchodnom registri Mestského 
				       súdu Bratislava III., v odd.: Sro, vložka 145/B
Vznik spoločnosti :           17.10.1990
Predmet činnosti :    -  sprostredkovateľská činnosť v oblasti obchodu   a 
                                     služieb    
-	 sprostredkovanie nákupu, predaja a prenájmu nehnuteľností       
-	 kúpa tovaru na účely predaja konečnému spotrebiteľovi
    (maloobchod)  alebo iným prevádzkovateľom živnosti   
    (veľkoobchod)
-	 pohostinská činnosť
-	 počítačové služby
-	 prenájom motorových vozidiel
-	 služby súvisiace s počítačovým spracovaním údajov
-	 prieskum trhu a verejnej mienky
-	 prenájom nehnuteľností spojený s poskytovaním iných než 
   základných služieb spojených s prenájmom
-	 faktoring a forfaiting
-	 reklamné a marketingové služby
-	 poskytovanie služieb rýchleho občerstvenia v spojení
    a predajom na priamu konzumáciu

Telefón:			+421 2 44372039
E-mail:			sintra@ba.sintra.sk
Internetová adresa:  	            www.sintra.sk

		Vedenie spoločnosti

	Štatutárny orgán:

	Konatelia:	Ing. František Ťapuš
			Ing. Eva Csachová

	
		Udalosti po súvahovom dni

Vedenie spoločnosti neprijalo po súvahovom dni také opatrenia, ktoré 
by mali významný dopad na podnikateľskú činnosť v prebiehajúcom účtovnom období. Valné zhromaždenie spoločníkov je naplánované
na jún 2026.

2.	Vývoj spoločnosti

		História

	Spoločnosť  SINTRA vznikla  17.10.1990, pričom  na  začiatku  svojho
	pôsobenia sa sústredila na dovoz a vývoz potravinárskeho tovaru a jeho
	predaj veľkoobchodným organizáciám. 

	Súčasná spoločnosť SINTRA vznikla organizačnou zmenou k 14.11.1994
	kedy pôvodná spoločnosť SINTRA sprivatizovala časť bývalého štátneho
	podniku  ZDROJ  Košice  a to odštepný závod  ZDROJ  Poprad.
          Hlavnou činnosťou spoločnosti je predaj potravinárskeho a drogistického
          tovaru,  ktorý sa  realizoval v roku  2025 v  celkovo 27  maloobchodných 
          predajniach.  Spoločnosť  sa  ďalej  zaoberá  veľkoobchodným  predajom   
          potravinárskeho  tovaru. 

	Súčasnosť

	     Rok 2025 bol poznačený pretrvávajúcou vojnou na Ukrajine a aj tým 
	      vyvolanou energetickou krízou v Európe, prerušením dodávok ropy z
	      Ukrajiny s celosvetovým dopadom na hospodárstvo. Prejavilo sa to      
	      zvýšením cien a s tým súvisiacich nákladov na energie a služby. 
	      Ekonomický rast na Slovensku sa spomalil aj z titulu negatívnych
	      dopadov colnej politiky USA na svetové, európske a naše hospodárstvo. 
	      
	      V roku  2025  dosiahla  spoločnosť zisk  po zdanení  864.614  EUR .
          V porovnaní s rokom  2024  došlo k výraznému zníženiu  hospodárskeho 
            výsledku indexom  48,99 % . Výsledok  hospodárenia z hospodárskej
            činnosti klesol indexom 56,88 %, pokles bol spôsobený predovšetkým 
            nárastom  osobných  nákladov a  transakčnou daňou. Strata z výsledku 
            hospodárenia z finančnej činnosti rástla indexom 162,51 % z dôvodu
            zvýšenia  bankových  poplatkov  a nižším  úročením  termínovaných 
            vkladov. 
            Celkové náklady firmy rástli  porovnaní s rokom 2024 indexom 
           102,27 % a celkové výnosy rástli  indexom 100,52 %. Firma
            v tomto investovala do čiastočnej obnovy vozového parku a
            zariadení predajní ( mraziace boxy, váhy) a rekonštrukcie predajne.

           Celkom  odštepný  závod  ZDROJ  Poprad   prevádzkuje   27
           maloobchodných predajní ( o jednu menej ako v  roku 2024),
           jednu VO predajňu a jeden veľkoobchod vrátane vlastnej dopravy.

	Tržby v maloobchode za rok 2025 predstavovali 52 318 054,-- EUR 
	bez DPH.
	Veľkoobchodný obrat cudzím odberateľom bol realizovaný vo výške 
	 9 718 369,00 EUR (z toho 1 498 788,00 EUR  ústredie v Bratislave).          
	V roku 2025 spoločnosť zamestnávala 513 zamestnancov.

  
          Spoločnosť svojou činnosťou nevplýva negatívne na životné prostredie.
          Šetrenie  elektrickej   energie  dosahujeme  aj   investovaním   do 
          fotovoltaických  elektrární a  výmenou  chladiacej  a mraziarenskej 
          techniky.

		Budúcnosť
	 
	     V roku 2026  sa bude spoločnosť  musieť  vysporiadať s  rastom cien
 energií a rastom mzdových nákladov. Napriek  týmto  negatívnym faktorom spoločnosť plánuje  naďalej  skvalitňovať  služby  svojej obchodnej  siete,  hlavným  zámerom je  však  zvýšiť  svoj   trhový 
 podiel v existujúcich predajniach. Tento  cieľ  chce  dosiahnuť tak, 
 že  bude  vychádzať v  ústrety zákazníkom   formou  vylepšovania  poskytovaných   služieb,  rozširovaním   predajného  sortimentu  a  poskytovaním   ďalších  dodatkových služieb, ktoré by motivovali zákazníka  k  tomu, aby si pre svoj nákup  vybral  práve  predajne  spoločnosti SINTRA.

	Manažment   spoločnosti  sa   dlhodobo  zameriava  na   neustále 
          napĺňanie tohto cieľa.

		Postavenie na trhu

	Spoločnosť SINTRA patrí  medzi stabilné  obchodné spoločnosti 
	na slovenskom trhu a aj dlhodobo patrí medzi TOP 50 najväčších
	potravinárskych obchodných spoločností na Slovensku.

3. Finančné výsledky 

          V roku 2025 spoločnosť aj v zložitých podmienkach dosiahla  
          priaznivé ekonomické  výsledky,  keď  obrat  v roku  2025 vo
          výške 65 311 470 EUR bol o 441 042 vyšší ako v roku 2024. 

           Napriek nižšiemu výsledku  hospodárenia oproti  roku  2024 
           vzrástla hodnota vlastného imania spoločnosti o 414 614 EUR
           na  hodnotu 21 228 268 EUR.

          Základné imanie spoločnosti zostalo v roku 2025  v pôvodnej  výške 
          t. j. 13 809  EUR.  Celkový  majetok  spoločnosti  k  31.12.2025  bol 
          28 625 155 EUR.  Najvyšší  podiel  na  ňom  má  obežný   majetok, 
          ktorý predstavuje hodnotu 17 181 314 EUR. Spoločnosť k 31.12.2025
          neeviduje  záväzky po lehote splatnosti  a   eviduje  krátkodobé
          pohľadávky vo výške 1 353 965 EUR.
          V rámci krátkodobých pohľadávok neeviduje spoločnosť  problémové   
          pohľadávky.
   
         Vzhľadom na dostatok  vlastných finančných zdrojov dlhoročne a  aj  v
         priebehu celého roka 2025 si spoločnosť všetky svoje záväzky uhrádzala 
         načas.  Spoločnosť nemala uzatvorené úverové zmluvy.
     
         Rok 2025  hodnotíme  podľa  dosiahnutého  hospodárskeho  výsledku 
         uspokojivo, aj v komplikovanom podnikateľskom prostredí firma dosiahla
         zisk. Spoločnosť dosiahla  hospodársky  výsledok  po zdanení  vo  výške
         864 614   EUR čo predstavuje v  porovnaní s rokom 2024 pokles  o 51 %.

         Z dlhodobého hľadiska spoločnosť nečelí žiadnym finančným rizikám.

	V Bratislave, dňa 23.03.2026

	                                                                     Ing. František Ťapuš	
                           			       	                   konateľ spoločnosti